Wat gaan Kim Kardashian haar baba noem? | SARIE
Wat gaan Kim Kardashian haar baba noem?
Die realiteitster Kim Kardashian word binne die volgende paar weke vir die tweede keer ma. Sy en haar man, die kletsrymer Kanye West, het groot opskudding veroorsaak toe hulle in 2013 hul dogtertjie 'North West' genoem het.
Met die aanloop tot die geboorte van hul seun word daar wyd en syd gegons oor die naam waarmee hulle dié keer vorendag sal kom, berig Huffington Post.
Toe Kim aanvanklik haar swangerskap aangekondig het, is voorspel dat hulle die windrigting-tema sou deurvoer en die nuwe baba 'South' sal noem. Maar Kim het dié gerugte vinnig in die kiem gesmoor en gesê Noord sal altyd in haar opinie beter en groter wees as Suid, en daarom oorweeg sy nie dié naam nie.
A photo posted by Kim Kardashian West (@kimkardashian) on Oct 22, 2015 at 10:11pm PDT
Intussen is die gunstelinge onder skindertonge 'Legend' of 'Saint' … Terwyl ousus, North, glo haar kleinboet moet "Baby Brother" gedoop word.
Kim het aan People vertel hulle het eers ná sewe dae op North se naam besluit. Hulle glo die naam sal na hulle toe kom wanneer die babatjie eers daar is.
Ons gunsteling-moontlikhede sover is 'Going Back West' en 'Nine West'.
Maar alle grappies op 'n stokkie, of jy 'n aanhanger is of nie, die tweede baba gaan seker weer die hoofopskrifte haal.
FOTO: Chrissy Teigen wys haar babamagie in styl
Kate Walsh se vroeë menopouse lei tot kinderloosheid
FOTO: Ciske Kruger se groeiende babamaag
LEES NÓG Sien ons Voorbladgesig-Top-10 agter die skerms!
Die eerste episode van SARIE Voorbladgesig is Maandag om 17:30 op kykNET uitgesaai. Tydens die verfilming van die TV-reeks is die finaliste een aand met 'n uitstappie na 'n haarsalon bederf! INOAR is een van die wedstrydborge van SARIE Voorbladgesig 2017. Dié Basiliaanse maatskappy …